Når det kommer til hastigheder på internet, så måler vi hastighed i megabit (mbit). Mbit er egentlig et udtryk for, hvor meget data din internetforbindelse kan sende i sekundet.
Så hvor mange mbit skal jeg bruge, når jeg sender en simpel tekst via e-mail kontra hvor mange mbit skal jeg bruge, når jeg streamer en film i UltraHD (ultra-high-definition) opløsning. Det kræver hver sin bredbåndshastighed.
Ifølge forbrugermagasinet Tænk kræver det minimum 5 mbit at streame udsendelser i lav kvalitet på dit tv. Vil du derimod gerne streame i HD, skal du minimum have 10 mbit, hvis du vil undgå internet der lagger.
Og har du et 4K UltraHD tv, bliver kravet til din internethastighed 4 gange så stort. Altså minimum 40 mbit. Netflix anbefaler f.eks. 25 mbit eller højere til 4K indhold. Selvom meget få tjenester i dag udbyder 8K streaming, så anbefaler YouTube og Vimeo en hastighed på 100 mbit eller højere til deres 8K indhold.
Og vi taler naturligvis om hvor mange mbit pr. enhed du har brug for - altså TV, tablet, telefon og computer, der streames fra samtidigt. Jo flere enheder, desto flere mbit skal din bredbåndshastighed have. Er I flere i husstanden, der streamer eller gamer samtidigt, løber det hurtigt op.